மத்திய அமைச்சர் பொன்.ராதாகிருஷ்ணன் நாகர்கோவிலில் இன்று செய்தியாளர்களிடம் கூறுகையில், ``மதுரையில் எய்ம்ஸ் மருத்துவமனை தந்த மத்திய அரசுக்கு நன்றி தெரிவித்துக்கொண்டு இருக்கும்போது, பலர் நாங்கள் கொண்டு வந்ததாக சொந்தம் கொண்டாடி வருகின்றனர். இதன்மூலம் 13 மாவட்ட மக்கள் பயன்பெறுவார்கள். ஶ்ரீரங்கம் கோயிலுக்கு ஸ்டாலின் சென்று பரிகார பூஜை செய்துள்ளதாகக் கூறப்படுகிறது. மேற்கு வாசல் வழியாக சென்று ரங்கநாதருக்கு சார்த்தப்பட்ட மாலை அவருக்கு சூட்டப்பட்டுள்ளது. அங்கு அவருக்கு பிரசாதனம் நெற்றியில் போட்டபோது, அதை அவர் அழித்திருக்கிறார். இது கண்டிக்கத்தக்கது. யாரையோ நம்ப வைக்க வேடம் போடுவோரை கோயிலுக்குள் அனுமதிக்கக் கூடாது. அந்தப் பட்டியலில் ஸ்டாலின் சேர்ந்துள்ளார். சமய சின்னத்தை அணிவித்த பூஜாரிகள் ஸ்டாலினுக்கு ஏன் எதிர்ப்பு தெரிவிக்கவில்லை. இதற்குக் காரணமான அதிகாரிகள் மீது நடவடிக்கை எடுக்காத காரணம் என்ன.